ΓΡΑΠΤΗ ΕΡΩΤΗΣΗ E-0007/02

υποβολή: Guido Sacconi (PSE), Paolo Bartolozzi (PPE-DE)και Enrico Ferri (PPE-DE) προς την Επιτροπή

(17 Ιανουαρίου 2002)

Θέμα: Κίνητρα για τους νέους γεωργούς στην Τοσκάνη

Μια κατάλληλη πολιτική ανάπτυξης τηςπαίθρου επιβάλλει σήμερα την ανανέωση γενεάς των γεωργικών επιχειρηματιών ευνοώντας την ένταξη νέων παραγόντων. Αυτή είναι μια εκ των προτεραιοτήτων της γεωργικής πολιτικής της Ευρωπαϊκής Ένωσης.

Η Περιφέρεια Τοσκάνης πραγματοποίησε σύμφωνα με την κατεύθυνση αυτή, τηνλοποίηση του σχεδίου ανάπτυξης τηςπαίθρου 2000-2006, χρηματοδοτώντας — πρώτη περιφέρεια στην Ιταλία — 3 000 περίπου προγράμματα ένταξης νέων δίνοντας έτσι προτεραιότητα στις αιτήσεις τους.

Η Γενική Διεύθυνση Γεωργίας, προκρίνοντας σήμερα τον τύπο σε σχέση με την ουσία, δεν φαίνεται σήμερα ότι επιθυμεί να δεχθεί την αναθεώρηση του σχεδίου χρηματοδότησης που πρότεινε η Περιφέρεια Τοσκάνης προκειμένου να προσανατολίσει τις παρεμβάσεις στην προτεραιότητα των νέων γεωργών, ούτε προτίθεται να επικυρώσει τη νέα κατάσταση. Η κοινοτική συγχρηματοδότηση τωνλοποιηθεισών δαπανών φαίνεται έτσι να τίθεται σε κίνδυνο δημιουργώντας σοβαρές δυσχέρειες στην Περιφέρεια Τοσκάνης και τον Εθνικό Οργανισμό Πληρωμής που έχουν ήδη πραγματοποιήσει τις πληρωμές.

Εξάλλου, η διεύθυνση αυτή της ΓΔ Γεωργίας ανακοινώθηκε στον Τύπο πριν από το κράτος μέλος και την Περιφέρεια, με μια συμπεριφορά που βλάπτει την αμοιβαία συνεργασία και την ορθή εταιρική σχέση που θα έπρεπε να ρυθμίζει τις σχέσεις μεταξύ θεσμικών οργάνων.

Υπό το πρίσμα των ανωτέρω, μπορεί η Επιτροπή να παράσχει διαβεβαιώσεις εις τρόπον ώστε να διασφαλίζονται τα συμφέροντα των παραγόντων και να προστατεύσει τις ενέργειες τις Περιφέρειας Τοσκάνης που με αποφασιστικότητα έχει δεσμευθεί να εφαρμόσει τις κοινοτικές προτεραιότητες μέσω μιας ανανεωμένης πολιτικήςπέρ της γεωργίας και της ανάπτυξης τηςπαίθρου·

Απάντηση του κ. Fischler εξ ονόματος της Επιτροπής

(19 Φεβρουαρίου 2002)

Το πρόγραμμα αγροτικής ανάπτυξης της περιφέρειας Τοσκάνης για την περίοδο 2000-2006, που εγκρίθηκε με την απόφαση της Επιτροπής αριθ. C(2000)2510 της 7ης Σεπτεμβρίου 2000, περιλαμβάνει μέτρο στήριξης για την εγκατάσταση νέων γεωργών, σύμφωνα με το άρθρο 8 του κανονισμού (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1).

Το ισχύον χρηματοδοτικό πρόγραμμα, που επισυνάπτεται στην απόφαση έγκρισης, προβλέπει για το μέτρο αυτό συνδρομή του τμήματος εγγυήσεων του ΕΓΤΠΕ ύψους 10 εκατ. ευρώ για το σύνολο της περιόδου προγραμματισμού.

Κατά το οικονομικό έτος 2000, μετά από αίτηση στήριξης του μέτρου αυτού πολύ αισθητά ανώτερη από τις συνολικές προβλέψεις του προγράμματος αγροτικής ανάπτυξης, η περιφέρεια της Τοσκάνης και ο εθνικός οργανισμός πληρωμής Agenzia per le Erogazioni in Agricoltura (AGEA) ρευστοποίησαν δαπάνη πουπερβαίνει το ανώτατο όριο του εν λόγω μέτρου για τα επτά έτη προγραμματισμού.

Οι πληρωμές αυτές πραγματοποιήθηκαν χωρίς ναποβληθεί ανακοίνωση ή αίτηση τροποποιήσεως του προγράμματος στην Επιτροπή σύμφωνα με τις σχετικές κανονιστικές διατάξεις. Μια τέτοια ανακοίνωση θα ήταν αναγκαία, δυνάμει το άρθρο 35 του κανονισμού (ΕΚ) αριθ. 1750/1999 της Επιτροπής, της 23ης Ιουλίου 1999(2), για να αυξηθεί η χρηματοδότηση του εν λόγω μέτρου προκειμένου να δοθεί η απαραίτητη χρηματική κάλυψη των δαπανών που έγιναν και να αναφερθεί σαφώς η έναρξη της επιλεξιμότητάς τους.

Έχοντας συνείδηση της σημασίας του μέτρου στήριξης στους νέους γεωργούς στην περιφέρεια Τοσκάνης και των δυσκολιών που αντιμετώπισαν στο πρώτο έτος εφαρμογής της νέας νομοθεσίας επί της αγροτικής ανάπτυξης, η Επιτροπή, ωςπεύθυνη για την παρακολούθηση των προγραμμάτων αγροτικής ανάπτυξης και για την εκτέλεση του προϋπολογισμού της Ένωσης, θα πρέπει να διασφαλίσει την αυστηρή τήρηση της ισχύουσας νομοθεσίας. Μετά από ενδελεχή εξέταση του προβλήματος και έχονταςπόψη τις κανονιστικές διατάξεις που αναφέρθηκαν, ανακοίνωσε στις ιταλικές αρχές, με επιστολή του μέλους της Επιτροπής που είναιπεύθυνο για τη γεωργία και την αλιεία με ημερομηνία 21 Δεκεμβρίου 2001, την αρνητική της θέση επί της δυνατότητας να αναγνωριστούν οι εν λόγω δαπάνες που έγιναν από την περιφέρεια.

Η Επιτροπή διαψεύδει ότι μια τέτοια θέση είχε ανακοινωθεί από τη Γενική Διεύθυνση Γεωργίας στον τύπο πριν να ανακοινωθεί στις εθνικές και περιφερειακές αρχές.

(1) ΕΕ L 160 της 26.6.1999.

(2) ΕΕ L 214 της 13.8.1999.